text: গোমস্তাপুর (চাঁপাইনাবগঞ্জ) প্রতিনিধি ডেইলি-বাংলাদেশ ডটকম
  প্রকাশিত: ০৩:১৮ ১৮ জানুয়ারি ২০২১ আপডেট: ০৩:১৯ ১৮ জানুয়ারি ২০২১
  চাঁপাইনবাবগঞ্জের গোমস্তাপুরে ডুবার মোড়ে ট্রলি ও মোটরসাইকেলের মুখোমুখি সংঘর্ষে ২ নিহত হয়েছেন। আহত হয়েছেন আরো ৩ জন। রোববার দুপুরে উপজেলার রাধানগর ইউপির ডোবার মোড়ে এ দুর্ঘটনা ঘটে।
  নিহত দুইজন হলেন গোমস্তাপুর উপজেলার বোয়ালিয়া ইউপির কাঞ্চনতলা গ্রামের রবিউল ইসলামের ছেলে বাদশা ও মোটরসাইকেল চালক রাধানগর ইউপির কায়েমপুর গ্রামের আলতাসউদ্দিনের ছেলে সোহেল।
  আহতরা হলেন, বোয়ালিয়া ইউপির কাঞ্চনতলা গ্রামের আব্দুস সালামের ছেলে শহিদুল, মুসলিমউদ্দিনের ছেলে মোবারক, নুরতাজ আলীর ছেলে মোরসালিন।
  গোমস্তাপুর থানার ওসি দিলীপ কুমার দাস জানান, রাধানগর ইউপির ডোবার মোড় নামক স্থানে একটি ইটের খোয়া ভাঙ্গা ট্রলির সঙ্গে মোটরসাইকেলের মুখোমুখি সংঘর্ষ হলে ট্রলির যাত্রী চারজন ও মোটরসাইকেল চালক গুরুতর আহত হয়।
  এদের মধ্যে ট্রলির শ্রমিক বাদশা ও মোটরসাইকলে চালক সোহেল গুরুত্বর অবস্থায় তাদের দু'জনকে রাজশাহী মেডিকেল কলেজ (রামেক) হাসপাতালে নেয়ার পথে বাদশা মারা যায়। অপরজন অন্যজন রামেক হাসপাতালে চিকিৎসাধীন অবস্থায় মারা যায়। আহত ৩ জন গোমস্তাপুর উপজেলা স্বাস্থ্য কমপ্লেক্সে চিকিৎসাধীন রয়েছে।